
Militanteng iasdang ang ekomomikanhon 
ug pulitikanhong mga pakigbisog sa masa 


agkagrabe ang pag-antus sa katawhang Pilipino ilalum sa rehimeng 
US-Marcos, kasumpay sa pag-ubos sa ilang panginabuhian sa mila- 
bayng mga tuig. Bunga kini sa walay puas nga pagpangdaugdaug ug 
pagpahimulos sa Pilipinas sa mga langyawng monopolyo kapitalistang kum- 
panya ug bangko nga hakog sa ganansya, ug sa mga imperyalistang gubyerno 


ug pwersang militar nga hakog sa gahum. 


Padayon nga ginatangtang sa 
imperyalismong US ang maskara sa 
ekonomikanhon ug pulitikanhong 
kaugalingnan sa Pilipinas. Kakunsa- 
bo ang lokal nga nagharing mga 
hut-ong burgesya-kumprador ug 
agalong yutaan, ug ang burukrata- 
kapitalista ug pasistang estado sa 
nagharing pundok Marcos, ginahu- 
rot niini ang makawkaw nga bahan- 
di ug pabor gikan sa nasud. 

Gitudlo kanato sa milabayng 
mga dekada nga mini ang balik-balik 
nga saad sa "kalamboan" sa maki- 
langyawng mga neoliberal nga pali- 
siya sama sa liberalisasyon, deregu- 
lasyon ug pribatisasyon. Wala kini 
laing ihatag ngadto sa masang Pilipi- 
no gawas sa malukpanong disemple- 
yo, ubos nga suhulan, pagpa- 
ngilog og yuta, pagkawkaw sa 
bahandi sa nasud ug pagpang- 
gun-ob sa kinaiyahan. 

Tin-aw usab nga pagtu- 
lun-an nga dili kaayuhan sa 
mga Pilipino o sa Pilipinas 
ang ginaprotektahan sa mga 
sundalong Amerikano nga 
matag karon-ug-unya na- 
gadunggo sa nasud ug 
nagapundo sulod sa mga 
kampong militar sa Ar- 
med Forces of the Philip- 
pines (AFP). Kaugali- 
ngong interes sa ekono- 
miya ug geopulitikal sa 


US ang ginaasdang sa maong mga 
langyawng tropa sa Pilipinas. Ang 
mga "tigtambag militar" sa US nga 
nagpaluyo sa pasistang gyera 
kontra-insurhensiya usa ka kontra- 
kalinaw nga mga duso sa armas. Gi- 
nagamit karon sa US ang Pilipinas 
nga dakung baseng militar alang sa 
nagkagrabeng pagpanulsol og gyera 
batok sa karibal niining imperyalis- 
tang China. 

Padayon nga mapudpud ang ka- 
linaw sa Pilipinas, mopatigbabaw 
ang gahum sa imperyalismong US, 
mabira ang nasud sa mga 
imperyalistang 
gyera, mogra- 

be ang krisis sa naghaharing siste- 
ma, mograbe ang kalisud ug pag- 
antus sa katawhan, mobwelo ang 
pasistang mga krimen sa rehimeng 
US-Marcos hangtud dili mahimo sa 
lapad nga katawhang Pilipino, sa 
nagkahiusang prente sa mga pwer- 
sang demokratiko ug patriyotiko, ug 
sa mga rebolusyonaryong arma- 
dong pwersa nga bag-ohon ang ka- 
himtang ug dagan sa nasud. 

Ang nagkagrabeng imperyalis- 
tang pagpangdaugdaug ug pagpahi- 
mulos ug malukpanong pag-antus sa 
katawhan naghimugso sa paborab- 
leng sitwasyon alang sa lapad nga 
pagpukaw ug pagpalihok sa kataw- 
han. Labing gikinahanglan karon 
nga hiusahon sa Partido ang kataw- 
hang Pilipino ug pangulohan sila sa 
hiniusang pagmartsa sa dalan sa 


. 


NG SEPIPNP, | 
ERDUGO!N 
DINAG TIN / 


E 
WES- Manos i 
VA KORAP Soon 
° PAS ISTA! 


KN? 


militanteng mga pakigbisog sa masa. 

Kinahanglang kusganon ug mili- 
tanteng batukan sa masa sa kataw- 
han ang mga lakang sa rehimeng 
US-Marcos nga kontra sa ilang na- 
sudnon ug demokratikong interes, 
ug iasdang ang ilang hinanali nga 
mga pangayo ug malungtarong pa- 
nawagan alang sa nasudnong de- 
mokrasya. 

Kinahanglang pakusgon ug pa- 
lapdon ang organisadong han-ay sa 
mga mamumuo, mag-uuma, kaba- 
tan-onan ug lain-laing mga progre- 
sibo ug demokratikong sektor aron 
hugpungon ang determinasyon ug 
kusog sa katawhan. Kinahanglang 
tukuron ang mga unyon ug uban 
pang porma sa mga kahugpungan sa 
pinakadaghang ihap sa pabrika, ko- 
munidad, eskwelahan ug uban pang 
mga lugar. Kinahanglang ipataas 
ang pulitikanhong kahimatngon sa 
katawhan ug pakusgon ang ilang 
determinasyong panalipdan ang 
ilang interes. 

Kinahanglang tukuron ang pina- 
kalapad nga nagkahiusang prente 
batok sa terorismo sa estado ug bu- 
rukrata-kapitalismo aron ibutyag, 
ihimulag, sawayon ug batukan ang 
papet, pasista, palpak ug paantus 
nga rehimeng Marcos. Kusganong 
ibutyag ug batukan ang daw balaod 
militar nga pagpanumpo ug pag- 

Ang Ang Bayan ginapagawas sa 
pinulongang Pilipino, Bisaya, Iloco, 
Hiligaynon, Waray, Ingles ug 
Espanyol. Nagadawat ang Ang Bayan 
og mga kontribusyon sa porma sa 
mga artikulo ug balita. Ginaawhag 
usab ang mga tigbasa nga 
magpadangat og mga puna ug 
rekomendasyon sa pagpalambo sa 


atong mantalaan. 


Ang Ang Bayan ginamantala duha ka hugna matag bulan 
sa Komite Sentral sa Partido Komunista ng Pilipinas 


baa) ang.bayan@cpp.ph 


panglupig sa mga katungod sibil ug 
pulitikal, ilabina sa kabanikanhan, 
sa takuban sa gyera kontra-insur- 
hensiya sa militar ug pulis, nga wa- 
lay laing tumong kundili piangon ug 
hingpit nga pukanon ang demokra- 
tikong mga pakigbisog sa masa. 
Tukuron ang mga pormal ug dili 
pormal nga alyansa batok sa paka- 
nang "chacha" ug Maharlika 
Investment Fund, ug uban pang la- 
kang sa nagharing pundok Marcos- 
Duterte nga solohon ang gahum ug 
kawkawon ang pondo sa katawhan. 
Iduso ang panawagan nga ipadayon 
ang imbestigasyon, pagkiha ug pag- 
pasilot kang Duterte ug mga kakun- 
sabo sa ilang mga krimen batok sa 
katawhan sa brutal nga gyera 
kontra-insurhensiya ug mini nga 
gyera sa droga. Kinahanglan usab 
nga tukuron ang lapad nga panag- 
hiusa aron iduso ang panawagan 
nga ibalik ang bahanding kinawat sa 
mga Marcos ug pabayaron sila sa 
mga krimen batok sa katawhan. 
Pakusgon ang militanteng mga 
pakigbisog sa masa sa ekonomiya 
alang sa gikinahanglan kaayong 
umento sa suhulan sa mga mamu- 
muo, empleyado ug mga mamumu- 
ong-panguma, pagpaubos sa presyo 
sa lana ug uban pang palaliton, in- 
gonman ang abang sa yuta ug inte- 
res sa pautang, pagpataas sa pre- 

syo sa mga produkto sa mga mag- 
uuma, mas taas nga badyet alang 
sa libreng serbisyong panglawas ug 
pang-edukasyon, pagkontra sa 
pagpangilog og yuta, pagbatok sa 
mga operasyong magun-ubon sa ki- 
naiyahan ug mga hinungdan sa ma- 
lukpanong pagbabaha ug pagkagu- 
ba sa panginabuhian. 

Kinahanglang ipakita sa kataw- 
han ang ilang kasuko pinaagi sa mi- 
litanteng mga lihok-protesta sa ka- 
dalanan ug mga plasa. Hait nga 
ibutyag ang mga palisiyang neoli- 
beral nga dikta sa langyawng im- 
peryalista ug isumpay ug ipunting 
dinhi ang mga ekonomikanhong pa- 
kigbisog sa katawhan. 

Pakusgon ang kalihukang patri- 
yotiko aron batukan ang interben- 
syong militar sa US sa Pilipinas, ug 
batukan ang estratehiya sa US nga 
anginon ang nasud sa pagpanulsol 
niini og gyera batok sa China. Kina- 
hanglang ibutyag ang papel sa mili- 
tar ug mga kapitalistang kumpanya 
sa US sa duso nga padak-on ang 
badyet sa gyera kontra-insurhensi- 
ya aron ipalit og mga sarplas nga 
armas sa US. Ibutyag ang monopol- 
yo kapitalistang sistema ug krisis 
nga nagpaluyo sa nagkaigting nga 
kaguliyang ug gyera sa mga gamha- 
nang imperyalistang nasud. 

Kinahanglang kusganong moli- 
hok ang mga kadre sa Partido ug 
aktibista aron abton ang lapad nga 
masa, ug hiusahon sila sa panawa- 
gan aron luwason ang Pilipinas ug 
ang katawhang Pilipino gikan sa 
krisis pinaagi sa tinuod nga pagpa- 
lingkawas sa nasud gikan sa pagha- 
ri sa mga langyawng imperyalista 
ug mga traydor nga nagharing hut- 
ong. Gamiton ang tanang pamaagi 
aron pukawon ug palihukon ang ka- 
tawhan sama sa pagpagula og mga 
polyeto, mga mantalaan, libro, 
pampleto, mga tula, drama ug uban 
pang mamugnaong obra. 

Dili igo ang pipila ka tulo sa da- 
gat. Kinahanglang magmugna og 
kusog nga balud sa kalihukang pro- 
paganda ug pangpulitika sa han-ay 
sa masa aron bag-ohon ang dagan 
sa nasud ug dalhon ang rebolusyon 
sa bag-ong yugto sa pag-abante. W 

Kalisud nga dili malilong pa 
sa nagngising maskara 


G ikan P300 kada bulan, kapin P600 na ang ginabaya- 
rang kuryente ni Bechay, usa ka inahan sa District 1 
sa Negros Occidental, niadtong Enero. Doble usab ang 
pagsaka sa presyo sa ginapalit niyang sibuyas, repolyo, bu- 
lad ug asukal kumpara sa miaging tuig. Misaka usab ang 
presyo sa ginapalit niyang 320-gramong pakete sa 
Bearbrand gikan sa P106 ngadto sa P130. 

Sukwahi kini sa gipanghinambog 
sa Department of Trade and In- 
dustry nga unum ka bulan kunong 
wala nilihok ang presyo sa giprose- 
song pagkaon. Sukwahi usab kini sa 
giingon sa ahensya nga niadtong 
Pebrero 8 lamang nagsugod sa pag- 
saka ang presyo sa 70 ka batakang 
produkto sa presyong P0.45 hang- 
tud P7.00 lamang. 

Pagsaka usab sa singil sa kur- 
yente ug tubig, ug presyo sa pagka- 
on ang reklamo sa mga taga- 
Bacolod City nga silang RJ, usa ka 
mamumuo sa konstruksyon, si Daki, 
usa ka tigpanukiduki, ug si Karmeli- 
ta, usa ka vendor. “Daku gyud ang 
singil sa kuryente ug tubig,” asoy ni 
Karmelita. “Lisud kaayong i-badyet 
ang bugas, sud-an, ug pamilete ka- 
da adlaw.” 

Niadtong Enero, misaka sa 
12.196 ang implasyon sa Bacolod 
City, samtang 10.396 ang nataho sa 
rehiyon (Region VI) diin kini nahisa- 
kop. Ikaduha ka bulan nang nagtaho 
ang rehiyon sa pinakataas nga tan- 
tos sa tibuok nasud. Pinakataas ang 
pagsirit sa balayronon sa pabalay, 
kuryente, tubig, sugnod ug uban pa 
(15.196), sunod ang transportasyon 
(1496). Nagpabilin usab nga taas 
ang implasyon sa pagkaon (11%). 

Sulod sa 10 ka bulan, walay 
puas ang pagsaka sa implasyon sa 
rehiyon, gikan 3.3% niadtong Pebre- 
ro 2022 ngadto sa 10.596 niadtong 
Disyembre 2022. Sa maong pana- 
hon, walay gihimo ang mga lokal nga 
upisyal aron alibyuhan ang kalisud 
sa mga Negrosanon. Sama sa gina- 
sangyaw sa mga upisyal sa ekonomi- 
ya ni Marcos Jr, gipakaminusan usab 
nila ang epekto sa taas nga balayru- 


ANG BAYAN Pebrero 21, 2023 


non ug pagkun- 
hod sa kita sa ya- 
nong katawhan. 

Dugang pag-antus 

Labaw nga dili sarang ang du- 
gay nang ubos nga suhulan sa mga 
pamilya sa rehiyon. Sa kaso ni Juvy 
nga adunay unum ka anak, bisan 
unsay buhaton niya sa P130-P150 
nga kita sa iyang bana, dili niini ka- 
yang tubagon ang P450 nga pang 
inadlaw-adlaw nilang galastuhon. 
Dili usab matubag sa 4Ps ang maong 
kakulangon. Aron makasugakod, na- 
ngutang siya sa “lending” o microfi- 
nance. Labaw silang nalubong sa 
utang tungod sa taas kaayong inte- 
res nga ginasingil kanila. 

Gawas sa “lending,” gapangu- 
tang usab sa ilang mga amo ang 
mga pamilya nina Dailyn, Jonel ug 
Hermegildo, mga mamumuong- 
panguma sa Kabankalan, Negros 
Occidental. Kulang kaayo ang kita 
nilang P200-P250 sa P400-P500 
nga panginahanglan nila kada ad- 
law. Aron mabayran, nagtrabaho si- 
la og mas dugay ug sa mas lapad 
nga tubuhan. 

Dugang paantus sa mga mamu- 
muong-panguma ang mga kalami- 
dad ug operasyong militar sa ilang 
mga lugar. Dakung epekto kini kani- 
la tungod kay dili sila makagawas ug 
makatrabaho. Adunay mga pamilya 
nga hangtud karon wala pa gihapon 
nakabarog gikan sa kadaut nga gi- 
bunga sa Bagyong Odette niadtong 
Disyembre 2021. 


Walay dugang bisan piso 
Ulahing gimando ang umento sa 
suhulan sa rehiyon niadtong Hunyo 


NN 


2022. Dili ta- 

nan nga mga 
naga-empleyo nagsunod dinhi. “Bi- 
san piso, walay giusbaw,” matud sa 
mga taga-Bacolod ug Kabankalan. 
Misaka og P100 ang pakyaw sa 
pagpanapas sa asawa ni Bechay 
apan kulang kaayo kini kumpara sa 
pagsaka sa mga presyo. 

Gitakdang P450/adlaw ang mi- 
nimum alang sa mga mamumuo, ug 
P410 alang sa mga mamumuo sa 
agrikultura sa rehiyon. Apan sa 
aktwal, nagdula lamang ang ilang 
inadlawan og P200. Sagad P100 
kada adlaw usab ang kita sa mga 
anaa sa impormal nga sektor sama 
ni Karmelita. 

Sa kwentada sa Ibon Foundati- 
on, anaa sa PI81 niadtong Enero 
ang makabuhi nga suhulan sa rehi- 
yon samtang anaa sa P1,163 alang 
sa National Capital Region. Tungod 
sa implasyon, ang tinuod nga bili sa 
gitakdang suhulan sa Western Vi- 
sayas nga P450 anaa lamang sa 
P363. 

Atubangan niini, gipanawagan 
sa mga Negrosanon ang hinanali 
nga pagpaubos sa presyo sa mga 
palaliton. “Paubsan ang singil sa 
kuryente ug tubig, ug patas-an ang 
suhulan!” singgit sa mga taga- 
Bacolod. 

“Dugang nga trabaho,” matud 
kang Bechay. Kaugalingong yuta ug 
subsidyo sa produksyon usab ang 
nakitang solusyon sa mga taga-Ka- 
bankalan. [AB] 

Koresponsal 


Tab-ang ang kape sa mga tapasero sa Batangas 


M isaka ang presyo sa asukal sa merkado apan walay pag-usab sa presyo 
sa tubo kada tonelada. Kini ang reklamo ni Tatay Torres, usa ka tapa- 
sero sa Tuy, Batangas. Usa siya sa masang dinaugdaug nga ginapuga sa mga 
agalong yutaan ug dagkung burgesya-kumprador nga nagakontrol ug nagpa- 
katagbaw sa kita sa industriya sa asukal. 


Sa Batangas, tubuhan ang ka- 
pinkun-kulang 60,000 ka ektarya sa 
yutang agrikultural, apan kapin 
26,000 ka ektarya niini ang kon- 
sentrado sa 16 ka pamilya sa mga 
agalong yutaan. Anaa sa 1-3 ka ek- 
tarya lamang ang sagad nga gipa- 
nag-iyahan sa gagmayng mag-uuma 
ug nagaaryendo. 

Kaylap ang pyudal ug semipyu- 
dal nga pagpahimulos gikan sa ma- 
no-mano nga pagtikad sa yuta aron 
tamnan og tubo hangtud makaabot 
kini sa asukarera. Nagatunhay ang 
sistemang "kasama" kung asa sagad 
50-50 ang bahinay pati sa gasto sa 
produksyon tali sa mag-uuma ug 
asendero, o kaha sistemang buhisan 
kung asa ginatubag sa plantador o 
mag-uuma ang tanang gastos sa 
produksyon. Sagad usab nga gina- 
bawal sa mga tubuhan ang pagta- 
num og ubang tanum nga makaon. 

Kaylap ang pagpanglimbong sa 
mga asendero ug dagkung komer- 
syante aron maghakop og mas da- 
kung ganansya. Ginausab nila ang 
kwentada human mapagaling sa tu- 
bo, ginatikasan ang timbang pag- 
abot sa asukarera, ug ginamanipula 
ang presyo sa asukal. Ginapatas-an 
nila ang singil sa transportasyon, 
pagpagaling ug interes sa pau- 
tang. Sa sobrang kahakog, 
gihikaw kanila bisan 
ang dugus sa tubo nga 
tradisyon nang ginaha- 
tag sa mga pamilya sa 
mag-uuma ug mamu- 
muo sa tubuhan. 

Ang mga tapasero sa- 
ma ni Tatay Torres gi- 
naabangan sa 
mga asendero o 
plantador kada 
ting-ani nga usa 
kabeses lamang 

sa usa ka tuig. Langkub sa trabaho 
sa tapasero ang pagtapas o pagpu- 
tol sa tubo, pagkarga, ug pagsansan 
sa tubo sa trak. Sagad, anaa sa 12- 
15 katawo ang usa ka grupo. Kaya 
nilang humanon ang pagtapas sa 
usa ka ektaryang yuta sulod sa usa 
ka semana. Mokabat sa 15 hangtud 
30 ka tonelada ang gakaani nilang 
tubo kada ektarya. 

Kontrolado sa mga asukarera 
nga modawat sa mga ginaaning tubo 
ang pagtakda sa presyo niini. Sa taas 
nga panahon, duha ang sentral sa 
Batangas: ang Central Azucarera de 
Don Pedro (CADP) sa Barangay Lum- 
bangan, Nasugbu: ug ang Batangas 
Sugar Central, Inc. (BSCI) sa Bara- 
ngay Caloocan, Balayan. Gipanag-i- 
yahan sa dagkung burgesya-kumpra- 
dor nga Roxas ang CADP ug pamil- 
yang Dolor ang BSCI. Ginaproblema 
pa karon sa mga mag-uuma sa tubo 
ang pagsirado sa CADP tungod kay 
kaya lamang sa BSCI nga maggaling 
og 4,500 metriko toneladang (MT) 
tubo, kumpara sa CADP nga 12,000 
MT kada adlaw. Apektado ang 4,584 
ka mag-uuma sa pagsirado. 

Sa kasamtangan, P250 kada to- 
nelada ang palit sa asukarera. Sa 
maksimum nga ani nga 30 ka tone- 
lada sa usa ka ektarya, mokabat sa 
P7,500 ang bayad sa usa ka grupo 
sa tapasero o P625 kada usa sa 
12-katawong grupo. Ikib- 

hang dinhi ang P20 kada tawo o la- 
baw pa isip bayad sa kabo o lider 
sa mga trabahador. Sagad kauban 
ang mga kabo sa pagtapas. Busa 
mokita ang mga tapasero og P605 
samtang P845 sa kabo sa kada usa 
ka ektarya. 

Sa kagamay sa kita, doble-ka- 
yod sila aron makatapas sa mas la- 
pad ug daghang tubuhan aron mo- 
daku ang matunol sa pamilya. Pa- 
gakibhangan pa kini sa ilang inu- 
tang nga gigasto para sa kaugali- 
ngon ug ilang pamilya. Sagad, P300 
lamang o mas ubos pa sa matag 
ektarya ang maangkon nilang 
limpyong abot. Sa pag-ubos sa pre- 
syo sa asukal bunga sa pagbaha sa 
imported nga asukal, labaw nga 
mius-us ang suhulan sa mga tapa- 
sero. Aron hulipan ang kulang kaa- 
yong abot, nagpasuhol pa s laing 
trabaho si Tatay Torres ug uban pa 
niyang kabanay. 

Sagad halos wala nay nahabilin 
kang Tatay Torres ug pugos niyang 
ginapaigoan ang kita aron adunay 
pangpalit sa mga batakang pangi- 
nahanglan. Bisan asukal, dili na 
mapalit sa iyang pamilya. “Dili na 
nako maharot ang akong kape. Pait 
naman gyud,” mulo ni Tatay Tor- 
res. "Tanan tam-is karon, magma- 
hal lakip ang mga pan.” 

Panawagan ni Tatay Torres, 
ipataas sa mga sentral ang palit 
kada tonelada. "Sayod ang 
tawo nga mahal ang asukal! 

Motaas ang asukal, ang 
tonelada dili motaas." 
Salig usab si Tatay 
Torres nga pinaagi sa 
panaghiusa sa mga 
tapasero nga sama 
niya, duyog sa mga 
tag-iya sa gagmayng 
tubuhan ug nagaaryen- 
do, kaya nilang ipakigbi- 
sog ang makatarunganong 
presyo sa tubo. “Kung walay mag- 
dala og tubo sa sentral, wala silay 
maangkong ganansya!” ingon ni 
Tatay. [a5 

49th IB, gipabusikaran sa Albay 


USA KA TINYENTE ug duha pa ka sundalo ang napa- 
tay dihang gipabusikaran og command detonated 
explosive sa Bagong Hukbong Bayan-Albay ang nag- 
opersayong tropa sa 49th IB sa Barangay Ramay, 
Oas niadtong Pebrero 15. Usa sa mga napatay si 2Lt. 
Nico Malcampo. Usa ka Pulang manggugubat, si Eric 
Veraquit (Ka Nene), ang namartir sa panagsangka. 

Duha ka sundalo usab sa 31st IB nga nagpalit sa 
talipapa sa Barangay Cotmon, Camalig sa Albay ang 
giambus sa mga Pulang partisano sa ala-7:20 sa bun- 
tag niadtong Pebrero 20. Lakip sila sa yunit nga 
naggwardya sa proyektong imprastruktura sa Cen- 
terways Construction sa Barangay Sulong, Camalig. 
Nakumpiska kanila ang usa ka pistolang kalibre .45. 

Samtang, usa ka sundalo usab ang napatay sa 
operasyong isnayp sa BHB-South Central Negros sa 
mga tropa sa 94th IB sa Barangay Santol, Binalbagan, 
Negros Occidental niadtong Pebrero 16. 


Koresponsal 
Ang mga dangan sa sibuyasan 


N agsugod na ang ting-ani sa sibuyas sa Bonga- 
bon, Nueva Ecija. Nagkamulo na usab nga 
nangdaut ang harabas (armyworms). Kada gabii na- 
ga-isprey og pestisidyo ang mga mag-uuma aron al- 
kontrahon ang pag-atake sa dangan nga ulod. Kapin 
P100,000 ang gakagasto sa mag-uuma sa matag usa 
ka ektaryang sibuyasan aron pukanon ang harabas. 
Wala silay mahimo kaysa matunaw ang ilang sibuyas 
sa usa ka gabii lamang nga pag-atake sa peste nga 
harabas. 

Apan adunay mas makadaut pa sa harabas. Nagka- 
puliki ang mga mag-uuma nga makaani ayha ang Mar- 
so, tungod kay sigurado silang ubos ang palit sa bagsa- 
kanan sa sibuyas. Karon pa lang miubos na ang presyo 
sa sibuyas sa merkado tungod sa pagbaha sa imported 
nga sibuyas. Halos 6,000 metriko toneladang imported 
nga sibuyas ang miabot niadtong katapusan sa Enero. 
Ang presyo karon sa farmgate sa pulang sibuyas P180- 
P200 kada kilo ug ang puti nga sibuyas P100-120 na 
lang. Matud sa Department of Agriculture, ginadahum 
niining moubos ang presyo sa sibuyas sa P50 kada kilo. 
Unsa na lay mahitabo kang Pedrong mag-uuma? 

Sa kadaut sa harabas ug pagbaha sa imported nga 
sibuyas, paspas usab ang paghakop og tubo sa mga 
komersyante-usurero sa kabukiran. Kaylap ang rela- 
syong “pasama” o samak. Iya sa komersyante ang ta- 
nang gasto sa produksyon nga ikibhang sa kinati- 
buk-ang abot. Ang mahabilin pagabahinon niini ug sa 
mag-uuma. Ang nakaapan, ang komersyante usab ang 
nagapresyo sa sibuyas ug sa tanang himan sa produk- 
syon nga gigamit. Nasolo niya ang dakung bahin sa ani 
samtang nagkalaygay ang kahimtang sa mag-uuma. ŒW 

Taas nga suhulan, dili taas nga pamasahe. Midagsang sa 
MRT Station sa North Avenue, Quezon City niadtong Pebre- 
ro 17 ang mga grupong mamumuo aron iprotesta ang gika- 
takdang pagsaka sa pamilete sa MRT ug LRT og P2 hangtud 
P14 kada byahe. Kadungan ang protesta sa ginahimong pub- 
lic hearing sa Department of Transporation. 


Martsa kontra liberalisasyon sa bugas. Nagpiket ang mga 
grupo sa mag-uuma sa Metro Manila, Iloilo ug Bicol niad- 
tong Pebrero 14 aron ipanawagan ang pagbasura sa Rice Li- 
beralization Law nga gibalaod sa susamang adlaw niadtong 
2019. Matud nila, pakyas ang balaod sa pagpaubos ang pre- 
syo sa bugas, miguba pa hinuon kini sa panginabuhi sa mga 
mag-uuma ug lokal nga agrikultura. 


Alay-Lakad kontra Kaliwa Dam. Naglunsad ang 300 ka mi- 
noryang Dumagat-Remontado og 9-ka-adaw nga lakawan gikan 
General Nakar, Quezon ngadto sa Metro Manila aron ipanawa- 
gan sa rehimeng Marcos ang hinanali nga pagpahunong sa pag- 
kalot sa Sierra Madre nga langkub sa konstruksyon sa Kaliwa 
Dam. Nagsugod silang magbaktas niadtong Pebrero 15. Giba- 
nabanang 150 kilometro ang gilay-on sa ilang pagabaktason. 


First Day Rage. Nagprotesta ang mga estudyante sa UP sa 
unang adlaw sa klase sa unibersidad niadtong Pebrero 13 
aron panalipdan ang kagawasang akademiko ug babagan ang 
MROTC ug militarisasyon sa mga kampus niini. 


Black Hearts Day. Nagtapok atubangan sa Department of 
Health niadtong Pebrero 14 ang mga mamumuo sa pangla- 
was aron ipanawagan ang pagtapos sa kontraktwalisasyon, 
paghatag og alawans ug pagpataas sa ilang suhulan. Nagpro- 
testa usab ang mga magtutudlo sa Department of Education 
sa Pasig City para iduso ang dugang sweldo. 


Ihunong ang pagpanangtang sa Nexperia. Nanawagan ang 
unyong Nexperia Philippines Inc. Workers Union nga pana- 
lipdan ang trabaho sa 495 ka mamumuo nga nakatakdang 
tangtangon tungod sa pagsirado sa Sensors Department sa 
kumpanya. Lakip sa mga matangtang ang 375 ka myembro 
sa unyon, 80 ka kontraktwal ug 40 ka propesyunal. 


Katungod sa mga kontraktwal, pakigbisugan. Nagpiket 
atubangan sa DOLE-7 sa Cebu niadtong Pebrero 17 ang mga 
mamumuo sa Universal Robina Corporation. Giduso nila sa 
NLRC-7th Division nga paboran ang petisyon batok sa iligal 
nga pagtangtang sa kumpanya sa 293 ka kontraktwal niad- 
tong 2022. Gipasiugdahan sa Hugpong sa mga Mamumuong 
Nagkahiusa-URC ang piket. 


Barikada sa Palawan. Nagmontar og barikada ang mga Pala- 
weño ug grupong maki-kinaiyahan sa Brooke's Point gikan 
Pebrero 18 aron babagan ang mga operasyon sa mina sa Ipilan 
Nickel Corporation. Matud kanila, naga-opereyt ang maong 
kumpanya bisan walay permiso gikan sa lokal nga gubyerno. 

musono PAGKASULTI 


0 tantos sa 
l yA implasyon 
r 0 niadtong Enero, 


layo sa banabana sa mga ekonomista 
sa estado nga molurang na ang 
pagsaka sa mga presyo pagkahuman 
sa Pasko 2022. 


10 #88 


ka batakang produkto ang gitugutan 
sa DTI nga magtaas og presyo og 
hangtud 10%, lakip ang pan, gatas 
ug delata. 


Duso kini sa pagsaka sa gasto sa 
produksyon sa mga 
nagamanupaktura sama sa harina, 
itlog ug uban pa. 


2 sa matag 3 


ka bilding sa pangpublikong 

[cnoo mga eskwelahan 
kinahanglang ayuhon ug 
91,000 ka klasrum ang 
kulang. 


Atubangan niini, magtukod lamang og 6,000 
ka klasrum ang DepEd sa 2023 o 6.5% sa 
kinatibuk-ang panginahanglan. 


[mang 3 


SE 
O 


X JAPAN - 


ang ika-9 nga nasud nga 
“gibisita” ni Marcos sulod sa 8 ka 
bulan, kauban ang 150 ka mga 
upisyal ug negosyante. 


MA 


Sama sa ubang byahe, wala siyay laing balon pauli 
gawas sa mga saad sa puhunan ug dugang utang. 

P11.20/kilo 


o P123.20 kada 11-kilong 
tangke ang gisaka sa presyo 
sa LPG sa Pebrero. 


Ang pagsaka duso sa pagdaku 
sa demand sa China, kung asa 
hingpit nga nakasandig ang 
Pilipinas alang 

sa suplay sa 

repinadong 


ona HI 
10% KA 


lamang sa estudyante sa senior high 
school ang nakatrabaho human 
migradwar. 


Gipatataw niini ang kapalpakan sa programang 
K-12 nga nagsaad nga “iandam” ang mga 
estudyante aron diretsong makapanarbaho. 


51 ka tuig 
na 


niadtong Pebrero 17 
ang Christians for 
National Liberation, 
alyadong organisasyon 
sa NDFP nga À 
nagrepresenta sa mga 


tawong simbahan. 


151 ka tuig 


sukad nga namartir silang Mariano Gomez, 
José Burgos, ug Jacinto Zamora, naila isip 
Gomburza, nga gipatay sa kolonyalistang 
Espanyol niadtong Pebrero 17, 1872 sa 
kasong subersyon. 

Makatarunganon ang mag- 
armas alang sa kagawasan 


D ungan sa pagsaulog niadtong Pebrero 8 sa adlawng nataw- 
han ni Kaubang Jose Maria Sison, gilunsad sa mga progre- 
sibo ang usa ka porum kung asa usa sa mga gihisgutan ang li- 

gal nga istatus sa Partido Komunista ng Pilipinas (PKP), Ba- 
gong Hukbong Bayan (BHB) ug National Democratic Front of Y 
the Philippines (NDFP) sa internasyunal ug lokal nga mga ba- 7 
laod ug kasabutan. Sa porum, gipadayag ni Atty. Edre Olalia 7 
sa National Union of People's Lawyers ang opinyong ligal nga- 
nong dili angayang ilhon nga terorista ang mga pwersa sa kalihu- 
kan alang sa nasudnong pagpalingkawas sa Pilipinas. 


Dugang dinhi, giduso sa mga gru- 
po nga dakung babag sa pagpaasdang 
sa kalinaw ang arbitraryo ug walay 
basihan nga "teroristang" proskrip- 
syon sa reaksyunaryong estado sa Pi- 
lipinas sa PKP, BHB ug NDFP ug nga 
angyan lamang kining ibasura. Pana- 
wagan usab nila ang pag-atras sa de- 
signasyon sa 19 ka kunuhay myembro 
sa Komite Sentral sa PKP, lakip ang 
konsultant nga si Luis Jalandoni, mga 
organisasyon ilalum sa NDFP, ug 
unum pa ka sibilyan. Ginapatangtang 
usab sa mga grupo sa listahan si Dr. 
Natividad Castro, nga gideklarang te- 
rorista niadtong Disyembre 7, 2022. 


Kalihukan sa nasudnong 
pagpalingkawas 

Dili na bag-o ang taktikang pag- 
tawag og "terorista" sa mga estado 
sa mga malingkawasnong kalihukan 
sa tibuok kalibutan, matud ni Atty. 
Olalia. Human ang atakeng 9-11 sa 
US, gigamit sa mga estado ang mga 
balaod aron isangyaw ang "kontra- 
terorismo," ilhong "terorista" ang 
mga malingkawasnong kalihukan ug 
ipadaplin ang ilang lehitimong pa- 
kigbisog. 

Sukwahi niini, nahisukip sa dag- 
hang internasyunal nga kasabutan 
ug deklarasyon ang katungod sa ka- 
tawhan sa paglunsad og kalihukan 
sa nasudnong pagpalingkawas, lakip 
ang paggamit og armas. Usa dinhi 
ang Universal Declaration of the 
Rights of Peoples o naila usab isip 
Algiers Charter nga gikauyunan 
niadtong Hulyo 4, 1976 sa Algeria. 
Gigamit ang maong dokumento isip 

nag-unang pundasyon sa Permanent 
Peoples' Tribunal, nga nagataral sa 
mga kaso sa krimen ug paglapas sa 
tawhanong katungod sa mga estado. 

Lakip sa Algiers Charter ang ka- 
tungod sa mga katawhan nga ga- 
wasnong iduso ang ilang pulitikan- 
hong istatus batok sa langyawng in- 
terbensyon. Matud pa dinhi, adunay 
katungod ang katawhan nga moalsa 
gikan sa bisan unsang kolonyal o 
langyawng dominasyon nga direkta 
o dili direktang nagahari dinhi. 

Sa Pilipinas, ginapangulohan sa 
PKP ang pakigbisog sa langyawng 
imperyalistang “dominasyon, lokal 
nga pyudalismo ug burukratang ka- 
pitalismo. Gitukod niini ang BHB 
aron iasdang ang armadong pakigbi- 
sog aron ilingkawas ang katawhan 
gikan sa maong tulo ka problema. Pi- 
nakatumong niini ang makab-ot ang 
tinguha sa katawhan alang sa tinuod 
nga kagawasan ug demokrasya. 

Giila mismo sa reaksyunaryong 
korte sa Pilipinas ang kamatuurang 
lehitimo ang malingkawasnong kali- 
hukan sa Pilipinas. Gibasura sa Ma- 
nila Regional Trial Court niadtong 
Setyembre 21, 2022 ang "teroristang 
proskripsyon" sa PKP ug BHB nga gi- 
pasaka sa Gubyerno ng Republika ng 
Pilipinas (GRP). Sa 135 ka panid nga 
desisyon, gisulti niini nga angayang 
tawagon nga rebelde ang PKP ug 
BHB, o masulting mga rebeldeng 
adunay tumong--ang nasudnon de- 
mokratikong pangandoy. Matud kang 
Judge Marlo Magdoza-Malagar, ang 
hukum nga nagpagawas sa maong 
desisyon, ang programa sa PKP “ma- 


katarunganong pangandoy sa unsa- 
mang sibilisadong katilingban.” 


Pagtamud sa internasyunal 
nga makitawhanong balaod 

Labaw nga ginapalig-on sa pag- 
ila ug pagtamud sa PKP ug BHB sa in- 
ternasyunal nga makitawhanong ba- 
laod (IHL) ang pagka-lehitimo sa ar- 
madong pagsukol niini. Isip prinsip- 
yo, ginapunting sa armadong pwersa 
niini ang mga atake, dili sa mga sibil- 
yan, kundili batok sa lehitimong mga 
target militar sa estadong nagrepre- 
senta sa GRP. Unod kini sa Compre- 
hensive Agreement on Respect for 
Human Rights and International Hu- 
manitarian Law o CARHRIHL nga gi- 
pirmahan sa NDFP ug GRP niadtong 
1998. Labing layo sa oryentasyon sa 
malingkawasnong kalihukan ang ki- 
naiya sa mga terorista nga naglaraw 
nga magsabwag og kahadlok, kaba- 
ngis ug atakehon ang mga sibilyan. 

Kung adunay mga kasipyatan o 
paglapas sa maong mga prinsipyo ug 
istandard sa paglunsad og gubat, an- 
dam ang PKP ug BHB nga mag-imbes- 
tiga, angkunon ug akuon ang respon- 
sibilidad, ug makig-areglo ug magpa- 
hamtang og internal nga mga sang- 
syon sa mga imbweltong indibidwal o 
yunit, gawas pa sa tulubagon niini sa 
IHL ug CARHRIHL. Dugang dinhi, hu- 
got nga ginapatuman sa BHB ang 
puthaw nga disiplina sa han-ay sa 
mga kumander ug manggugubat. Na- 
gatamud ang matag manggugubat sa 
gitakdang "Tulo ka Nag-unang Lagda 
sa Disiplina ug Walo ka Puntong An- 
gayang Tamdan" sa hukbong bayan. [9 

17-anyos nga minorya, gipatay sa 9th ID 


G ipusil-patay sa mga tropa sa 9th ID ang 17-anyos nga si Argie Salvador, 
usa ka sibilyan, sa Sityo Sapang Bato, Barangay Canapawan, Labo, Ca- 
marines Norte niadtong Pebrero 11, ala-1:40 sa hapon. 


Ginapagawas ni Major General 
Adonis Bajao sa 9th ID nga napatay 
si Salvador sa usa ka engkwentro sa 
tropa niini ug sa Bagong Hukbong 
Bayan (BHB). 

Minoryang Manide nga taga- 
Tanauan, Capalonga si Salvador. 
Nangita lamang siya 0g dugus di- 
hang natyempohan ug pagdiskita- 
han sa mga sundalo. Rehistrado si- 
ya sa programang TUPAD sa De- 
partment of Labor and Employment. 

Samtang, sa lungsod sa Santa 
Elena, gisulod sa pito ka giduda- 
hang ahente sa estado ang balay ni 
Tino Manalo niadtong Pebrero 4 sa 
Barangay Don Tomas. Giadtuan 
usab ang balay nilang Jun Barsibal 
ug Johnny Caig niadtong Pebrero 5. 
Gipasanginlan silang mga tigsupor- 
ta sa hukbong bayan. 

Pagdagit. Sa Oriental Mindoro, 
gidagit sa mga pwersa sa 203rd Bri- 


gade si G. Elyong, residente sa Sityo 
Sinariri, Barangay Panaytayan, 
Mansalay niadtong Pebrero 6. Paad- 
to siya sa tindahan aron magpalit og 
kape dihang gidakop siya sa mga 
sundalo. Gikuha siya sa napulo ka 
sundalo atubangan sa mga residente 
nga walay gipakitang papel o pagpa- 
sabot sa hinungdan sa pagdakop. 

Pekeng engkwentro. Aron 
magsabwag og kabangis ug kahad- 
lok sa mga komunidad, nagpakana 
og pekeng engkwentro ang mga yu- 
nit sa militar sa Quezon ug Negros 
Oriental. 

Niadtong unang semana sa Peb- 
rero, gipagawas sa 85th IB nga 
adunay engkwentro sa Barangay 
Butanguiad, San Francisco, Quezon. 
Bunga niini, naapektuhan ang pa- 
nginabuhian ug bisan ang pag- 
eskwela sa mga kabatan-onan sa 
mga barangay sa lungsod. 


Dili usab tinuod ang ginasuling 
engkwentro sa 11th IB sa Sityo Tu- 
yopan, Barangay Talalak, Santa 
Catalina, Negros Oriental niadtong 
Pebrero 4. Matud sa lokal nga ku- 
mand sa BHB, walay yunit sa lugar 
niadtong panahona. Human niini, 
gikulata pa sa mga sundalo ang 
mag-uumang si Randy Iran. 

Pag-aresto. Sa Sorsogon, gida- 
kop sa mga pulis sa gama-gamang 
mga kaso ang managsuon nga si- 
lang Ramises ug Willian Hubilla, 
parehong mga anak sa namartir 
nga lider-rebolusyonaryo sa Sorso- 
gon nga si Andres Hubilla (Ka Mag- 
no). Giaresto si Ramises niadtong 
Pebrero 8 sa Barangay North Pob- 
lacion, Juban samtang si William 
gidakop sa misunod nga adlaw sa 
Barangay Central, Casiguran. Gipa- 
sakahan sila og daghang kaso sa 
pagpatay ug pakyas nga pagpatay. 
Una nang pugos nga gipasurender 
si Ramises sa militar niadtong 2018 
sa pagkalambigit kuno sa rebolu- 
syonaryong kalihukan. [AB] 


Mga Pulang manggugubat nga hors de combat sa Negros, gipatay: 
Konsultant sa NDFP, gidagit sa AFP sa Bukidnon 


Gae ang mga kaso sa paglapas sa AFP sa internasyunal nga ma- 
kitawhanong balaod sa milabayng mga semana. 


Walay kaluoy ug tinuyong gipa- 
tay sa mga sundalo sa 94th IB ang 
duha ka hors de combat nga Pulang 
manggugubat ug usa ka sibilyang 
mag-uuma niadtong Pebrero 5 sa 
Barangay Oringao, Kabankalan 
City, Negros Occidental. Ginapaga- 
was sa mga sundalo nga napatay 
ang tulo sa usa ka engkwentro. 

Nagpaalim sa usa ka balay sa 
Sityo Mugni sa maong barangay ang 
Pulang mangugubat nga si Arjen 
Mahinay (Ka Nonong) human ma- 
istrok. Kauban niya ang medik nga 
si Junjun Callet (Ka Roben). Gida- 
kop sila sa mga sundalo niadtong 
Pebrero 4 sa alas-4 sa hapon. Gida- 

kop usab sa mga berdugo ang mag- 
uumang si Jomarie Calumba nga 
naatol nga anaa sa parehong sityo. 

Sa Bukidnon, gidagit sa mga 
pwersa sa AFP ang konsultant sa 
National Democratic Front of the 
Philippines (NDFP) nga si Ariel Ba- 
diang sa Manolo Fortich niadtong 
Pebrero 6. Nangayo og tabang sa 
publiko ang iyang pamilya aron ma- 
suta ang iyang gikahimutangan ug 
aron maadtuan. Wala pa gihapon 
siya gilutaw hangtud sa kasamta- 
ngan. 

Samtang, napriso pa gihapon 
ang iligal nga giarestong NDFP kon- 
sultant nga si Ruben Saluta, iyang 

asawa nga si Presentacion Saluta 
ug kauban nilang si Yvonne Losa- 
rio. 

Sa Cagayan, gidakop sa mga 
pulis ang samaron nga si Orion 
Yoshida human ang ginaingong 
engkwentro sa yunit sa 5th ID ug 
BHB sa Sityo Nangbaggayan, Bara- 
ngay Santa Margarita, Baggao 
niadtong Pebrero 13. Gipasakahan 
siya og gama-gamang mga kasong 
pakyas nga pagpatay, paglapas sa 
Anti-Terrorism Law ug illegal pos- 
session of firearms and explosives. 
Wala siya gitugutan nga mabisita 
sa iyang abugado, mga pamilya ug 
mga grupo sa tigpanalipud sa taw- 
hanong katungod. Si Yoshida usa ka 
kanhing estudyante sa De La Salle 
University (DLSU). AB] 


ANG BAYAN 


Koresponsal 


75 ka bats sa kabatan-onan, nakalampos sa BKP 


Ken gatusan ka tuig dihang gisulat ni Lenin ang mga pulong nga “Kung 
walay rebolusyonaryong teorya, walay rebolusyonaryong kalihukan,” pa- 
dayon nga pursigidong ginatun-an ug ginadapat sa mga kabatan-onang kadre 
ug myembro sa Partido ang Marxismo-Leninismo-Maoismo. Hugot nilang gi- 
nahuptan ang rebolusyonaryong teorya isip hinagiban, ilabina atubangan sa 


labing mahagitong panahon. 


Sa kasaysayan sa kalihukan sa 
kabatan-onan, wala napugngan sa 
delubyo sa modernong rebisyunis- 
mo, pag-atake sa pasistang dikta- 
durya, ug neoliberal nga atake ang 
kabatan-onang kadre sa paggunit sa 
rebolusyonaryong teorya ug pagba- 
id niini sa rebolusyonaryong prakti- 
ka. Bisan ang pandemya ug ang mi- 
litaristang lockdown wala nahimong 
babag sa tahas sa mga kabatan-o- 
nang kadre nga magtuon. 

Gipamatud-an kini sa gilunsad 
nga kapin 75 ka hugna sa Batakang 
Kurso sa Partido (BKP) sa han-ay sa 
kabatan-onan sa Metro Manila atol 
sa pandemya. Gatusan ka kabatan- 
onan ang nakagradwar sa pagtuon 
ug napukaw sa batakang mga prin- 
sipyo ug baruganan sa Partido. Ka- 
bahin sila sa bag-ong henerasyon sa 
mga kadre nga mangulo sa Partido 
sa umalabot. 

Usa sa mga pagtuon ang gilunsad 
aron pahumanon sa BKP ang mga 
Partidistang naggikan sa hut-ong pe- 
tiburges nga nahigmata ug napalihok 
atol sa lockdown. Mayorya kanila 
mga estudyante, adunay pipila nga 
mihunong sa pag-eskwela tungod sa 
kalisdanan sa blended learning, sam- 
tang ang pipila nag- 
tatrabaho na. 

Matud ni Ka Al- 
lie, ang ikaduhang 
kalihim sa eduka- 
syon sa yunit sa 
Partido nga naglun- 
sad og BKP, tumong 
sa pagtuon nga “pa- 
lig-onon ang ideolo- 
hiya sa mga 
myembro sa Parti- 
do, pagbansay og 
mga bag-ong kadre, 
ug paningkamot sa 

pagkonsolida sa mga kauban.” Ayha 
gilunsad ang BKP, gipatuman na sa 
yunit ni Ka Allie ang sunud-sunod 
nga pagtuon sa iyang kolektiba. 
Unod sa mga pagtuon ang mga ba- 
takang prinsipyo sa Partido, ang di- 
siplina ug lagda sa Bagong Hukbong 
Bayan, ug mga aspeto sa demokra- 
tikong rebolusyon sa katawhan. 

Sa wala pa magsugod ang pag- 
tuon, gipaambit ni Ka Budang, usa sa 
mga estudyante, nga wala siya ma- 
sayod kung unsa ang damhon sa 
BKP. Gikulbaan usab si Ka Clem, usa 
pa ka magtutuon, tungod kay naba- 
laka siyang basin dili niya masabtan 
ang unod sa taas nga pagtuon. Gipa- 
ambit usab ni Ka Dex ang kagustu- 
han niyang mahibaloan ang kasaysa- 
yan sa Partido, hukbong bayan, ug 
sa nagkahiusang prente, ug mapala- 
lum ang pagsabot sa imperyalismo. 

Lain-lain man ang mga gigika- 
nan ug ginadahum sa mga estud- 
yante, dihang miandar na ang BKP 
nahimong buhi kaayo ang pagtuon 
ug panag-inambitay sa mga estud- 
yante ug instruktor sa matag usa. 
Mitataw ang ilang kauhaw sa kahi- 
balo ug ang kagustuhang labaw 
pang palambuon ang ilang pagtam- 


po sa rebolusyon. Gipaambit pa ga- 
ni ni Ka Budang kung paunsa sila 
napabarog ug napasyagit sa ahita- 
syon dihang masabtan ug nakwen- 
ta nila ang tantos sa pagpahimulos. 
Alang kang Ka Allie, yawe sa 
kadaugan sa paglunsad og BKP ang 
padayon nga pagtuon sa mga 
myembro sa Partido. “Mahinungda- 
non kaayo kini sa paghatag katin- 
awan sa mga gimbuhaton sa matag 
usa, sa mas kinauban nga pagtrato, 
ug sa pagbalik-lantaw sa importan- 
sya sa rebolusyon,” sigon niya. 
Gibalik-balikan sa mga estud- 
yante ang mga leksyon sa BKP sa 
mga adlaw ug semana human sa 
pagtuon. Bitbit nila ang nasabtan 
nilang mga pagtulun-an. Nahimo 
nila kining giya sa paglubog sa ba- 
takang masa, sa ilang pagpukaw, 
dugang nga mga pagtuon, ug pag- 
salikway ug pagtul-id sa burges ug 
petiburges nga mga kahuyangan. 
Naamguhan ni Ka Budang nga 
dili kanus-aman husto ug paigo nga 
luwason sa petiburges ang iyang 
kaugalingon sa kabangis sa semi- 
kolonyal ug semipyudal nga kati- 
lingban. Busa sa katapusan sa BKP, 
gipangutana niya sa iyang kaugali- 
ngon: “Unsay nakamaayo sa pagti- 
nguha og materyal nga bahandi 
kung padayon kitang nanimuyo sa 
mapahimuslanong katilingban nga 
kulang sa hustisya? Unsay naka- 
maayo sa kahamugaway kung nag- 
kahulugan kini sa pagpabuta-buta 
sa korapsyon, kalisud, 
ug pagpahimulos?” 
Pagkahuman sa 
BKP, natibuok ang pag- 
hukum sa mga magtutu- 
on nga magpursige sa 
pakigbisog. 798 “Nakata- 
bang kaayo ang BKP ka- 
nako. Gani, kini ang usa 
sa hinungdan kung nga- 
nong nakadesisyon ko 
nga tibuok panahong 
molihok para sa rebolu- 
syon,” saysay ni Ka Bu- 
dang. [ab] 

Pagpamig-ot sa US, midugang sa kadaut 


sa linog sa Syria 


H ugot nga gikundena sa mga partido komu- 
nista, progresibong organisasyon ug maki- 
tawhanong mga institusyon ang imperyalismong 
US sa pagpakaaron-ingnong makitawhanon hu- 
man maigo ang Syria ug Turkey sa mga linog. Sa 
unang mga adlaw, nagbubu ang US ug mga alyado 
niini sa Europe og hinabang sa Turkey, samtang 
dayag nga ginabalewala ang trahedya sa Syria. 
Mas grabe, nagbalibad ang US nga iatras ang gi- 
pahamtang niining mga sangsyon o pagpamig-ot 
sa ekonomiya nga babag sa hinanali nga pagpa- 
dala sa mga makitawhanong organisasyon 0g hi- 
nabang ug mga rescue team sa nasud. 


Gitay-0g niadtong Pebrero 6 sa 
sunod-sunod nga makapatay nga li- 
nog nga may gikusgong 7.8 magnitu- 
de ug 7.5 magnitude ang mga teri- 
toryo sa habagatang bahin sa Tur- 
key ug amihanang bahin sa Syria. 
Lapad ang nahimong kadaut sa la- 
bing apektadong mga lungsod tu- 
ngod sa kinaiya sa mga linog nga ku- 
sog ug mabaw, ug tungod usab kay 
sagad sa mga istruktura ug balay sa 
naigong rehiyon wala nakadisenyo 
nga luwas sa mga linog. Dihadiha 
nga nalumpag ang kapin 6,000 ka 
tag-as nga bilding sa Turkey, ug gi- 
banabanang 7,400 ka bilding ang hi- 
labihan o medyo naguba sa Syria. 
Niadtong Pebrero 19, anaa sa 
41,000 na ang nataho nga namatay 
sa Turkey, samtang anaa sa 5,000 
pa lang sa Syria bunga sa relatibong 
mas hinay nga mga operasyong 
rescue sa nasud. Kapin usa ka mil- 
yon na ang nawad-an og panimalay. 

Taliwala sa walag-too nga bati- 
kos, napwersa ang US nga isuspinde 
ang pipila sa mga sangsyon niini 
niatdong Pebrero 10, apan sulod la- 
mang sa 180 ka adlaw. 


Makamatay nga mga sangsyon 
Gitawag sa mga upisyal sa Syria 
nga malinglahon ang pagsuspinde 
sa mapilion nga mga restriksyon nga 
matud nila pakitang-tawo ug walay 
kalainan sa naunang mga pagpa- 
kaaron-ingnon sa US. Hinunua, ma- 
tud nila, angayang tangtangon sa 

US ang tanang brutal ug unilateral 
nga sangsyon nga kapin usa ka de- 
kada nang nagpaantus sa katawhan 
sa Syria. 

Uyon niini bisan ang mga 
ekspertong upisyal sa United Nati- 
ons (UN) nga dili sarang ang suspen- 
syon sa ilang sangsyon. Sa usa ka 
giusang pamahayag niadtong Pebre- 
ro 10, nanawagan sila alang sa pag- 
tangtang sa tanang makapiang nga 
sangsyon aron hatagag dalan ang 
walay bagbag nga paghatod sa ma- 
kitawhanong tabang, ingonman ang 
mga materyal ug makinarya aron 
subling ipabarog ang tibuok Syria. 

Lakip sa mga kalisdanan nga 
giatubang sa mga institusyon sa UN 
ang pagtigum og igong pagkaon ug 
uban pang panginahanglan tungod 
sa gitawag niining “over-compli- 
ance” o sobrang pagsunod sa mga 
restriksyon sa US ug “de-risking” o 
paglikay sa posibleng silot o multa 
nga ipahamtang kanila sa US. 

Niadtong Nobyembre 2022, gi- 
taho ni UN Special Rapporteur Ale- 
na Douhan nga gipabilin ug gipagra- 
be sa maong mga sangsyon ang ka- 
daut ug troma sa katawhan bunga 
sa gyerang proxy nga gilunsad sa US 
sa nasud sa milabayng 12 ka tuig. 
Sa wala pa ang linog, 90% na sa mga 
Syrian ang naglunang sa kalisud. Li- 
mitado ang pagkaon, serbisyo sa tu- 
big, kuryente, pabalay, sugnod, 
transportasyon ug panglawas. Dili 
makatarunganon ang paglapas sa 

pundamental nga mga tawhanong 
katungod sa katawhan sa Syria nga 
gibunga sa mga sangsyon, matud 
kang Douhan. 


War 
Pa KAG 


Internasyunal nga panag-igsuonay 

Nagdeklara og unilateral ug 
walay taning nga hunong-buto ang 
Kurdistan Workers' Party (PKK) 
niadtong Pebrero 9. “Nagdesisyon 
kami nga ihunong ang mga opera- 
syon hangtud dili moatake ang es- 
tadong Turkey,” pamahayag ni Ce- 
mil Bayik, lider sa partido. Molung- 
tad ang hunong-buto “hangtud ang 
kasakit sa among katawhan mare- 
medyohan ug maalim ang mga sa- 
mad.” Walay susamang deklara- 
syon ang estado sa Turkey. 

Samtang, dihadiha nga nagpa- 
dala og tabang, tambal ug mga 
rescue team ang Russia, China ug 
Cuba sa Turkey ug Syria. Ingon- 
man ang gihimo sa Mexico ug mga 
nasud sa Latin America lakip ang 
Brazil, Venezuela, El Salvador ug 
Colombia. Bisan ang Lebanon ug 
Palestine nga adunay gihambin nga 
grabeng krisis nagpadala og mga 
personahe aron direktang mota- 
bang sa pagkalot sa mga natabu- 
nan sa Syria. 

Sa mga alyado sa US, bugtong 
Italy ang direktang nagpadala og 
tabang sa Syria. Napugos kining 
itugpa ang mga eroplanong nagda- 
la og ayuda sa Lebanon tungod sa 
mga rekstriksyon sa US. [=] 

